**Pyhän Henrikin Pyhiinvaellusyhdistys etsii hankkeeseemme talkootöiden organisoijaa ja talkoolaisille työnjohtajaa**

**Työnkuvaus:**

Meneillään on maaomistajien kanssa tehtävien reitin käyttösopimusten selvittely, jonka valmistuminen määrittää maastossa tehtävien töiden alkamisajankohdan. Tällä hetkellä **arvioimme, että työ voisi alkaa johonkin aikaan kesällä 2022.** Työtehtävät ovat otsikon mukaiset

Metsuri- ja kirvesmiestaitojen osaaminen ei ole välttämätöntä, mutta on eduksi. Uskomme kuitenkin löytävämme talkoolaisia, joilta nämä taidot löytyvät. Maastoon rakennettavat siltarakenteet edellyttävät puutavaran kuljettamista paikalle, jolloin näiltä osin tämä on kenties järkevää tehdä talvikautena 2022 - 2023.

Työstä maksetaan tehtyjen tuntien mukaan, tuntipalkka on 17,50 e/tunti. Palkkatoiveita voi myös esittää.

**Taustaksi**

Yhdistyksellämme on parhaillaan meneillään Pyhän Henrikin tie eläväksi –kehittämishanke, joka on Varsinais-Suomen ja Satakunnan alueilla toimivien viiden Leader –toimintaryhmän yhteisesti rahoittama. Hankkeen tavoitteena on kehittää Pyhän Henrikin pyhiinvaellusreittiä huomioiden matkailulliset, kulttuuriset ja ekologiset näkökulmat. Tavoitteemme on kehittää reittiä niin, että sen vaeltaminen olisi mahdollista myös yksin. Pyrimme myös luomaan reitille esteettömiä osuuksia.

Pyhän Henrikin vaellusreitin pituus Kokemäeltä Turkuun on noin 140 kilometriä.

Hankkeessa tehdään paljon talkootyötä; reitin kartoittamista ja erilaisia kunnostustöitä.

Vaellusreitti saa uuden graafisen ilmeen, jota toteutetaan reitin viitoituksessa, opasteissa ja erilaisissa julkaisuissa sekä sähköisessä viestinnässä. Graafisen ilmeen uudistaminen on alkanut vuonna 2021 ja työ loppuunsaatetaan vuonna 2022. Mikäli graafinen ilme- projekti etenee vauhdilla, voidaan työtehtäviin sisällyttää muutakin, esim. viitoitusmerkkien pystytys.

**Tehtävää voi hakea** kirjallisesti vapaamuotoisella hakemuksella ja myös haku sähköpostilla on mahdollista. Haulle emme ole asettaneet takarajaa.

**Tiedustelut**

Jouni Elomaa, yhdistyksen puheenjohtaja Kalevi Salmi, yhdistyksen sihteeri

Virusmäentie 96 C, 20300 Turku Suutarinkatu 19 A 2, 20300 Turku

jelomaa@fkf.fi, 040 725 4386 kalevi.salmi@fimnet.fi, 040 585 5292

Yhdistyksen kotisivut ovat osoitteessa **henrikinvaellus.fi** ja hakemuksen voi jättää myös siellä olevan Yhteydenotto-lomakkeen avulla.

Halutessasi voit kysellä tehtävästä myös hankkeen muilta vastuuhenkilöiltä:

Sirkka-Liisa Lattu, puh. 040 735 8914

Päivi Punta, puh. 050 556 4417

Terttu Pesonen- Säilä, puh. 040 061 9888